《念奴娇 用彭羡门韵，留别毛玉斯》
清代·沈谦

解维还住，正烟江、雁冷月堤花碎。离别须臾，时不再、肠断河梁碎尉。

玉椀香生，金簧调苦，酒尽何曾醉。悲君肮脏，赠言羞借毛遂。

更爱一串骊珠，风流酝藉。用意何奇肆。沦落天涯，俱是客、应笑季鹰思脍。

露白荒城，枫青古岸，夜出含沙鬼。星光惨淡，与卿深语休睡。

作者简介：（1620—1670）明末清初浙江仁和人，字去矜，号东江子。明诸生。少颖慧，六岁能辨四声。长益笃学，尤好为诗古文。崇祯末，为西泠十子之一。入清，以医为业。有《东江集钞》、《杂说》等。